Булат Җиһаншин ЭССЕнең ҖЫРын башкара

	Бүген Булатның улы Кемалетдинга 2 яшь тулган. Күптән түгел генә ул беренче тапкыр “Әти” дип әйткән. Бу уңайдан Булат ЭССЕ репертуарындагы җырны үзе башкарырга уйлаган.	 “Башта “Ти”, әнисен “Нә-нә” генә дип әйтеп йөрде. Ә хәзер инде матур итеп “Әтии” дип әйтә ала.

Бу көнгә инде әзерлек бар иде. ЭССЕ репертуарыннан дустым Нияз Вәлиев иҗат иткән “Улым әти диде”не ишетүгә – бу җырга гашыйк булдым. Битлзның лирик җырларына охшаш, бик матур җыр. Нияздан рөхсәт сорадым. Бу инде татар эстрадасының иң матур җырларының берсе, минемчә. 

Ничек аны элегрәк ишетмәгәнмен – белмим. Моны яздырганда – улымның беренче тапкыр “Әти” дигән көнендә яздырылган язманы да керттем. Шатлыгым белән уртаклашам, рәхәтләнеп сез дә тыңлап алыгыз”, ди Булат.   "Без аны бары тик татарчага өйрәтәбез, телевизор куйсак та, “Шаянны” гына кабызабыз. Балалар бакчасына әле бирмәдек, бирсәк тә татар бакчасына бирербез, Аллаһ боерса. Чөнки үзем рус бакчасына йөрдем, рус мәктәбендә укыдым, аннары моның авырлыкларын тойдым
Әле шуңа да аптырыйм, туган теле турында күп язулар укыйм, алар барысы да русча. Татар җырчылары да инстаграмнарында рус телендә язалар", ди Булат.
    
	---	
Матбугат.ру

	№ --- | 18.11.2020	


